**Zagreb, 20. srpnja 2017.**

Tijelo koje provodi postupak davanja koncesije u svrhu izgradnje i gospodarskog korištenja luke posebne namjene – luke nautičkog turizma u uvali Luke, na dijelu k.o. Tisno, nakon zaprimanja upita potencijalnog ponuditelja u nastavku daje

**I. OBJAŠNJENJE DOKUMENTACIJE ZA NADMETANJE**

* **Pitanje:**

Da li je obavezno uz Studiju gospodarske opravdanosti dostaviti idejno rješenje, idejni projekt, glavni projekt i drugu tehničku dokumentaciju za ishođenje građevinske dozvole kako je navedeno u Dokumentaciji za nadmetanje:

 „U primjeni odabrane tehnologije mogu biti različita tehnička rješenja. Stoga je važno da se uz Studiju gospodarske opravdanosti, osim propisanog idejnog rješenja, dostavi i svu ostalu projektnu dokumentaciju (idejni projekt, glavni projekt, druga tehnička dokumentacija za ishođenje građevinske dozvole i sl.).“

Dodatno, molimo se pojašnjenje vezano uz drugu tehničku dokumentaciju, odnosno o kojoj je točno tehničkoj dokumentaciji riječ.

* **Odgovor:**

Obavijesti o namjeri davanja koncesije na pomorskom dobru u svrhu izgradnje i gospodarskog korištenja luke posebne namjene – luke nautičkog turizma u uvali Luke, na dijelu k.o. Tisno temeljena je na ishođenoj lokacijskoj dozvoli koja je na osnovu idejnog projekta odredila uvjete prema kojima će se provesti zahvat u prostoru, sve sukladno dokumentima prostornog uređenja te posebnim zakonima i propisima.

Međutim, budući da je lokacijska dozvola dokument koji ne određuje primjenu svih tehnološka rješenja u budućem zahvatu, potrebno je dostaviti onu dokumentaciju kojom će se odrediti posebnosti koje nisu striktno određene lokacijskom dozvolom i pripadajućim idejnim projektom.

Podaci u dostavljenoj dokumentaciji predstavljaju polazište za utvrđivanje financijskih analiza i proračuna, stoga je obveza investitora dostaviti odgovarajuću dokumentaciju takve razine razrađenosti koja će potkrijepiti podatke navedene u Studiji gospodarske opravdanosti.